<classify> MAMLAKA ya Usafi ri wa Anga Tanzania TCAA imewataka wazazi na walezi kuwahamasisha watoto wao kusomea fani za usafi ri wa anga kwani taifa halina wataalam wa kutosha katika sekta hiyo.Kaimu Mkurugenzi Mkuu wa TCAA, Vallery Chamulungu alitoa wito huo jana jijini Dar es Salaam wakati wa maadhimisho ya 75 ya siku ya kimataifa ya usafiri wa anga duniani tangu Shirika la Kimataifa la Usafiri wa Anga Duniani ICAO lianzishwe ambapo Tanzania ni mwanachama wa shirika hilo.Katika maadhimisho ya mwaka huu yaliyobeba kaulimbiu Miaka 75 ya Kuunganisha Ulimwengu, Chamulungu alisema TCAA kwa kushirikiana na wadau wengine wa usafiri wa anga, iliaanzisha shindano la insha kwa ajili ya wanafunzi wa shule za msingi na sekondari wenye umri wa miaka kati ya 10 na 13. Shindano hilo lilikuwa linamtaka mshiriki aelezee mchango wa Kampuni ya Ndege Tanzania ATCL katika uchumi wa taifa.Alisema lengo la shindano hilo ni kuamsha ari na hamasa kwa vijana wadogo wa Kitanzania kujifunza na kufuatilia masuala ya usafiri wa anga, mchango wake katika uchumi wa nchi na kuwajengea maarifa na ufahamu ili kuwaandaa kimasomo baadaye wajiunge na taaluma mbalimbali za usafiri wa anga taifa lipate wataalam wa kutosha.Sekta ya usafiri wa anga nchini ina uhaba wa wataalam, shindano la insha tuliloanzisha ni mkakati wa kuamsha ari ya watoto wa Kitanzania wajue usafiri wa anga ni kitu gani na kuwajengea hamu ili waje kuwa wataalam wa sekta ya usafiri wa anga, wito wangu kwa wazazi na walezi ni kwamba wawaelekeze watoto kusomea fani za usafiri wa anga,alieleza Chamulungu.Watoto watano kati ya 100 walioshiriki walishinda na kupewa zawadi za kompyuta mpakato, mabegi ya shule na beji mshindi wa kwanza hadi wa tatu na wa nne na wa tano walizawadiwa mabegi ya shule.ATCL imezawadia tiketi za ndege Dar es Salaam -Kilimanjaro na kurudi. Safari inaratibiwa na TCAA. Waliozawadiwa ni Huzeifa Amirali 12 wa Shule ya Al-Madresa-tus-Seifea-Tul- Burhania aliyesema anataka kuwa rubani, Albert Dida 11 kutoka Shule ya Msingi Libermann anayetaka kuwa mhandisi wa ndege, Yvonne Lyaruu 12 wa Shule ya Alpha High School kidato cha kwanza anayetaka udaktari, Maureen Slayo 11 wa Shule ya Msingi Harvard anayetaka udaktari na Alpha Mbise 12 wa Shule ya Fray Luis Amigo anayetamani uhandisi wa ndege.Mbali na insha hiyo, Chamulungu alisema ICAO ilitaka TCAA kupandisha bendara ya ICAO kilele cha Mlima Kilimanjaro kama sehemu ya kuitangaza zaidi Tanzania kimataifa. Kazi hiyo ya kuipandisha bendera ya ICAO Mlima Kilimanjaro ilianza Agosti 19 na kukamilika Agosti 22 mwaka huu. Alisema kwa kufanya hivyo pia inaondoa upotoshaji wa baadhi ya watu kutoka nchi jirani kudai kuwa Mlima Kilimanjaro uko kwenye nchi yao.  <topic>: KITAIFA 